Document ID: 31997R2628

ΚΑΝΟΝΙΣΜΟΣ (ΕΚ) αριθ. 2628/97 ΤΗΣ ΕΠΙΤΡΟΠΗΣ της 29ης Δεκεμβρίου 1997 για τη θέσπιση των λεπτομερειών εφαρμογής του κανονισμού (ΕΚ) αριθ. 820/97 του Συμβουλίου όσον αφορά τις μεταβατικές διατάξεις για την περίοδο έναρξης της εφαρμογής του συστήματος αναγνώρισης και καταγραφής βοοειδών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 10 στοιχείο στ),
Εκτιμώντας:
ότι είναι λογικό να επιτραπεί στα κράτη μέλη να συνεχίσουν, για περιορισμένη περίοδο, τη χρήση των υφισταμένων ενωτίων και διαβατηρίων προκειμένου να χρησιμοποιηθεί το υπάρχον απόθεμα 7 ότι η αρμόδια αρχή κάθε κράτους μέλους θα πρέπει να εγκρίνει, για περιορισμένη περίοδο, η οποία δεν πρέπει να υπερβαίνει την 31η Δεκεμβρίου 1999, τη χρησιμοποίηση ενωτίων τα οποία οι κάτοχοί τους έχουν ήδη αγοράσει ή τα οποία βρίσκονται ήδη στην κατοχή των κτηνιατρικών υπηρεσιών 7 ότι τα ενδιαφερόμενα κράτη μέλη θα πρέπει να κοινοποιούν στην Επιτροπή την ποσότητα των υφισταμένων αποθεμάτων και τη χρονική περίοδο μέσα στην οποία προβλέπεται να χρησιμοποιηθούν 7
ότι, προκειμένου να διασφαλιστεί η ομαλή μετάβαση προς το νέο σύστημα αναγνώρισης και καταγραφής το οποίο προβλέπεται στον κανονισμό (ΕΚ) αριθ. 820/97, πρέπει να επιτραπεί για περιορισμένο διάστημα στη Γερμανία και την Πορτογαλία να προβούν στις αναγκαίες ρυθμίσεις σχετικά με την προμήθεια και τη χρήση ενωτίων 7 ότι η Ιταλία δύναται, έως τις 30 Ιουνίου 1998, να εφαρμόζει τους εθνικούς κανόνες που προβλέπουν την τοποθέτηση διπλού ενωτίου στα βοοειδή 7
πρέπει επίσης να επιτραπεί στη Γερμανία, την Ισπανία, την Πορτογαλία και το Ηνωμένο Βασίλειο να διατηρήσουν, έως τις 30 Ιουνίου 1998, το σημερινό καθεστώς όσον αφορά την έκδοση των κτηνιατρικών διαβατηρίων.
ότι, ενόψει του χρόνου ενάρξεως ισχύος του κανονισμού (ΕΚ) αριθ. 820/97, ο παρών κανονισμός πρέπει να αρχίσει να ισχύει το ταχύτερο δυνατόν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Επιτρέπεται στα κράτη μέλη να εξακολουθήσουν, για μια ορισμένη περίοδο, να χρησιμοποιούν τα υφιστάμενα ενώτια και διαβατήρια προκειμένου να διατηρηθεί η δυνατότητα χρησιμοποίησης του υφισταμένου αποθέματος.
2. Η αρμόδια αρχή κάθε κράτους μέλους εγκρίνει, για περίοδο που λήγει το αργότερο την 31η Δεκεμβρίου 1999, τη χρήση ενωτίων τα οποία έχουν ήδη αγοράσει οι κάτοχοι ή τα οποία βρίσκονται ήδη στην κατοχή των κτηνιατρικών υπηρεσιών.
3. Τα ενδιαφερόμενα κράτη μέλη κοινοποιούν στην Επιτροπή την ποσότητα του αποθέματος το οποίο αναφέρεται στην παράγραφο 1 και τη χρονική περίοδο που προβλέπεται για τη χρήση του.
4. Στο πλαίσιο των υφισταμένων αποθεμάτων που αναφέρονται στην παράγραφο 1, η Γερμανία και η Πορτογαλία δύνανται να προβούν στις αναγκαίες ρυθμίσεις ούτως ώστε το δεύτερο ενώτιο να παρέχεται από την αρμόδια αρχή, η δε σήμανση μπορεί να είναι χειρόγραφη, υπό τον όρο ότι είναι ευανάγνωστη και ανεξίτηλη. Γίνεται ειδική μνεία σχετικά με αυτό στο μητώο των ζώων, τα οποία αναγνωρίζονται έτσι, οι δε κάτοχοι ενημερώνουν τις αρμόδιες αρχές γραπτώς για το εάν έκαναν χρήση αυτής της διευκόλυνσης. Εάν χαθεί το πρώτο ενώτιο, η αρμόδια αρχή προβαίνει στους απαραίτητους διακανονισμούς για την ορθή αναγνώριση όπως προβλέπεται από τον κανονισμό (ΕΚ) αριθ. 820/97.
5. Έως τις 30 Ιουνίου 1998, η Ιταλία μπορεί να εφαρμόζει τους εθνικούς της κανόνες για την πρόβλεψη του διπλού ενωτίου για τα βοοειδή.
Άρθρο 2
Η Γερμανία, η Ισπανία, η Πορτογαλία και το Ηνωμένο Βασίλειο δύνανται να διατηρούν, έως τις 30 Ιουνίου 1998, το σημερινό σύστημα έκδοσης κτηνιατρικών διαβατηρίων, υπό τον όρο ότι θα ληφθούν τα αναγκαία μέτρα από τις αντίστοιχες αρμόδιες αρχές για να κατοχυρωθεί η ασφάλεια στη διάρκεια αυτής της μεταβατικής περιόδου.
Άρθρο 3
Ο παρών κανονισμός αρχίζει να ισχύει μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Δεκεμβρίου 1997.

Labels: 17
0
3
6
12